

(Návrh na zmenu dokumentov ŠTK)

Návrh na nákup rozhodcovských sád

Navrhovateľ

*Harmony*

Motivácia

Nedávno sme rozhodcom schválili nákup dresov. Za dôležitejšie však považujeme, aby rozhodcovia používali pri meraniach správne rozhodcovské vybavenie. Navrhujeme, aby SFP uskutočnila nákup vybavenia pre rozhodcov a (počas stretnutia rozhodcov)dôrazne rozhodcom odporučila ich používanie. Sada by pozostávala z výsuvného metra, tirety, kariet). Nie je potrebné, aby mal sadu každý rozhodca. Sady by mohli byť k dispozícii podľa oblastí, v ktorých pôsobia kluby s aspoň jedným rozhodcom SFP. Sady by boli k dispozícii na všetky turnaje, vrátane MSR, SLK, CC Slovensko. Po zakúpení môže prebehnúť krátke školenie (fyzické alebo on-line), keďže nie všetci rozhodcovia majú prax s používaním jednotlivých nástrojov. Nákup + krátke školenie prospeje k profesionalite rozhodcov a k zvýšeniu úrovne turnajov. Nenavrhujeme ísť cestou zavedenia povinnosti organizátora zabezpečiť „prítomnosť sady“ ☺ na bežnom turnaji a sme proti akýmkoľvek sankciám. Sada by však mala byť k dispozícii počas MSR a SLK a CC Slovensko.

Navrhujeme kúpu 5 sád pre rozhodcov. Súčasní rozhodcovia uvedení na webe SFP sú z klubov:

Bratislava: CAP, Hohenlohe
Modra, Pezinok: Moped, Spiders/PK Pétanque Pezinok
Šaľa: KPPS
Košice: Cassovia
Šírava: PK Šírava

Navrhujeme preto takéto rozdelenie sád:

Bratislava: (CAP, Hohenlohe) 1 ks
Modra, Pezinok: (Moped, Spiders/PK Pétanque Pezinok) 1 ks
Šaľa: (KPPS) 1 ks
Košice: (Cassovia) 1 ks
Šírava: (PK Šírava) 1 ks

*V zátvorke sú uvedené iba kluby, ktorých členom je v súčasnosti rozhodca.*

Približná cenová kalkulácia (1 sada):

Zvinovací meter s nepohyblivým koncom, t. j. s 3 nitmi na konci (2-3m) 5 eur

Karty (žltá, oranžová, červená), 1 set 2 eurá

Pásmo 20m 10 eur

Skladací meter s výsuvným jazýčkom hliníkový (tirette) 25 eur

Taška na sadu 10 eur

SPOLU ZA 1 SADU + POŠTOVNÉ 52 eur\*

*\*v kalkulácii nie je zahrnutú prípadné poštovné (napr. z Francúzska okolo 20 Eur).*

Predpokladané celkové náklady 5 x 52 + poštovné = **280 eur**

Aktuálne znenie dokumentu

*Neexistuje*

Nové znenie

SFP kúpi 5 sád pre rozhodcov. Sady budú k dispozícii podľa oblastí, v ktorých pôsobia kluby s aspoň jedným rozhodcom SFP. Sady budú organizujúcim klubom k dispozícii na všetky turnaje pod hlavičkou SFP vrátane MSR, SLK a CC Slovensko.

Rozdelenie sád:
Bratislava: 1 ks
Modra, Pezinok: 1 ks
Šaľa: 1 ks
Košice: 1 ks
Šírava: 1 ks

Približná cenová kalkulácia (1 sada):

Zvinovací meter s nepohyblivým koncom, t. j. s 3 nitmi na konci (2-3m) 5 eur

Karty (žltá, oranžová, červená), 1 set 2 eurá

Pásmo 20m 10 eur

Výsuvný meter hliníkový 25 eur

Taška na sadu 10 eur

SPOLU ZA 1 SADU + POŠTOVNÉ 52 eur\*

\*v kalkulácii nie je zahrnutú prípadné poštovné (z Francúzska okolo 20 Eur).

Predpokladané celkové náklady 5 x 52 + poštovné = **280 eur**

*(Pozn.: V prípade schválenia tohto návrhu je potrebné upraviť návrh rozpočtu SFP na rok 2021.)*

***Poznámky pod čiarou:***

 *Na prvom stretnutí ŠTK boli vznesené viaceré námietky k pôvodnému, všeobecnajšiemu návrhu o nákupe sád pre rozhodcov. Namiesto riešenia „ako“ sa skôr hľadali dôvody, prečo to nejde. Tento návrh sa pokúsil námietky/námety zapracovať. Námietka o finančnej náročnosti pochádzala podľa môjho názoru z neznalosti výšky rozpočtu, s ktorým pracuje SFP. Okrem toho, suma 280 Eur by nijako nepomohla juniorom či Espoirs, pretože je vzhľadom k nákladom na tieto kategórie zanedbateľná.*

 *Ak by mal niektorý z klubov bratislavského kraja problém so skladovaním sady, alebo by nik z klubov nebol ochotný mať sadu na starosti, ponúkam, že sada môže byť u mňa. Týždeň či dva pred turnajom ma môže ktorýkoľvek klub kontaktovať a dohodneme sa na prinesení sady buď priamo na turnaj, alebo dodanie vopred niekde v BA, Pezinku, Modre. Môžem viesť aj evidenciu. Čo sa týka ostatných krajov Slovenska, spolieham sa na spolupatričnosť a ochotu klubov. Ak si pamätám, táto ochota už zaznela z klubu KPPS, ktorý organizuje množstvo turnajov v areáli Kaskády.*

 *Niektoré časti sád sa dajú kúpiť lacnejšie priamo na Slovensku, iné sa dajú iba objednať zo zahraničia. Keďže už roky objednávam gule a iné pomôcky pre slovenských petangistov zo špecializovaných zahraničných webov, v prípade potreby rád pomôžem s nákupmi na Slovensku i v zahraničí.*

*Michal Dzúrik, Harmony Modra*